text: Esbjerg er nu tæt på guldet
  17 april 2016 kl. 17.51
  I aften stod den på femte finalekamp i ishockey mellem Esbjerg og Herning. Esbjerg kom foran fra start, og det endte også med en vestjysk sejr.
  Esbjerg Energy kæmpede søndag aften på hjemmebane mod Herning Blue Fox om at vinde den femte finalekamp.
  Esbjerg tog hurtigt førertrøjen på, og det kunne Herning ikke hamle op med. Sejren lød på 2-0, og det betyder, at Esbjerg nu har vundet 3 finalekampe, mens Herning har vundet 2 finalekampe.
  Vinder Esbjerg den næste finalekamp, så er guldet hjemme.
  